Tatu Kokkola

Tatu Aleksanteri Kokkola (s. 29. elokuuta 1997 Suonenjoki) on suomalainen jääkiekkoilija, joka pelaa Mestis-joukkue Joensuun Kiekko-Pojissa. Hän toimii joukkueen varakapteenina. Kokkola on pelipaikaltaan keskushyökkääjä.
Ura.
Seuraura.
Kokkola on Suonenjoen Kiekko-Karhujen kasvatti. Hän toimi kaudella 2011–2012 SuKiKan ja Pieksämäen Pallo-Seppojen C-nuorten yhdistelmäjoukkueen kapteenina ja oli C-nuorten II-divisioonan runkosarjassa joukkueen paras pistemies, maalintekijä ja syöttäjä tehoilla 25+24=49. Kaudella 2012–2013 Kokkola toimi PiPSin ja Warkiksen yhdistelmäjoukkueen varakapteenina. Hän oli C-nuorten SM-karsinnoissa joukkueen paras pistemies ja syöttäjä tehoilla 10+12=22. Kokkola voitti C-nuorten Mestiksen pudotuspelien pistepörssin ja jakoi maalipörssin voiton SaiPan Valtteri Lipiäisen kanssa tehoilla 7+6=13. Hän debytoi kauden aikana myös vain 15-vuotiaana miesten peleissä pelattuun SuKiKan III-divisioonajoukkueessa seitsemän runkosarjaottelua tehopistein 3+9=12.
Kaudeksi 2013–2014 Kokkola siirtyi Kalevan Pallon junioreihin. Kaudella 2014–2015 hän toimi seuran B-nuorten varakapteenina. Kaudella 2015–2016 Kokkola oli KalPan A-nuorten toiseksi paras pistemies Mikko Komulaisen jälkeen tehoilla 15+30=45. Hän voitti kauden päätteeksi A-nuorten SM-pronssia.
Elokuussa 2016 Kokkola teki KalPan kanssa kaksivuotisen SM-liigasopimuksen. Hän pelasi ensimmäisen miesten pääsarjaottelunsa Mestarien liigassa 27. elokuuta 2016 vieraissa ruotsalaista Skellefteåa vastaan. Kokkola merkittiin KalPan 13. hyökkääjäksi. SM-liigadebyyttinsä hän teki kauden 2016–2017 kuudennella kierroksella 27. syyskuuta 2016 vieraissa Helsingin IFK:ta vastaan. Kokkola merkittiin KalPan 13. hyökkääjäksi, mutta hän jäi lopulta ilman peliaikaa. Kokkola pelasi kauden aikana kaksi SM-liigan runkosarja- ja yhden CHL-ottelun. Hän pelasi kauden aikana miesten pelejä myös kuuden Mestis-ottelun verran lainalla Iisalmen Peli-Karhuissa. Kokkola pelasi suurimman osan kaudestaan kuitenkin KalPan A-nuorissa. Hän oli tehoilla 16+34=50 joukkueen paras syöttäjä Mikko Juusolan kanssa ja toiseksi paras pistemies hänen jälkeensä. Kokkola sijoittui A-nuorten SM-liigan pistepörssissä kuudenneksi. Pudotuspeleissä hän oli neljällä syöttöpisteellään KalPan paras syöttäjä ja Kokkola jakoi joukkueen sisäisen pistepörssin voiton kolmen muun pelaajan kanssa. Hänet palkittiin kauden päätteeksi A-nuorten SM-liigan herrasmiespelaajana Jere Lehtinen -palkinnolla. Toukokuussa 2017 Kokkola teki vuoden mittaisen jatkosopimuksen KalPan kanssa.
Kauden 2017–2018 Kokkola vietti pääasiassa lainalla IPK:n Mestis-joukkueessa. Hänen varsinainen tulokaskautensa sarjassa toi 40 runkosarjaottelussa tehot 20+21=41 ja kuudessa pudotuspeliottelussa neljä syöttöpistettä. Kokkola oli runkosarjassa IPK:n paras pistemies ja maalintekijä. Hän voitti koko Mestiksen tulokkaiden maalipörssin. Kokkola valittiin Mestiksen tammikuun kuukauden tulokkaaksi. Hän pelasi myös neljä Suomen Cupin ottelua tehopistein 2+2=4. Kokkola pelasi kauden aikana KalPassa kaksi SM-liigaottelua. Hän vahvisti myös seuran A-nuoria pudotuspeleissä ja voitti kauden päätteeksi A-nuorten Suomen-mestaruuden.
Kokkola siirtyi kaudeksi 2018–2019 vuoden mittaisella sopimuksella Mestis-joukkue Jokipoikiin. Hän oli joukkueen toiseksi paras maalintekijä Janne Väyrysen kanssa sekä neljänneksi paras pistemies. Kokkola jakoi koko Mestiksen maalipörssin kuudennen sijan kolmen muun pelaajan kanssa. Pudotuspeleissä hän jakoi tehoilla 1+4=5 Jokipoikien sisäisen piste- ja syöttöpörssin voiton.
Kaudeksi 2020–2021 Kokkola palasi vuoden mittaisella sopimuksella IPK:hon. Hän oli 16 syöttöpisteellään joukkueen paras syöttäjä Aapo Aholan kanssa. Kokkola voitti kauden päätteeksi Mestis-pronssia.
Kokkola siirtyi kaudeksi 2021–2022 vuoden mittaisella sopimuksella Ruotsin toiseksi korkeimmalle sarjatasolle Hockeyettan-joukkue Vimmerbyn riveihin. Hän oli tehoilla 13+19=32 joukkueen toiseksi paras pistemies Todd Winterin jälkeen. Kaudeksi 2022–2023 Kokkola siirtyi vuoden mittaisella sopimuksella samassa sarjassa pelaavan Kalmarin riveihin. Joulukuussa 2022 hän teki seuran kanssa vuoden mittaisen jatkosopimuksen. Kalmar nostettiin kaudeksi 2023–2024 sarjatasoa ylemmäs HockeyAllsvenskaniin, kun Kristianstad joutui luopumaan sarjapaikastaan taloudellisista syistä. 
Kaudeksi 2023–2024 Kokkola palasi HockeyEttaniin ja siirtyi vuoden mittaisella sopimuksella Västervikiin. Joulukuussa 2024 hän palasi kuitenkin loppukauden kattavalla sopimuksella Joensuun Kiekko-Poikiin (ent. Jokipojat). Huhtikuussa 2025 Kokkola teki seuran kanssa vuoden mittaisen jatkosopimuksen. Kaudeksi 2025–2026 hänet nimettiin Kiekko-Poikien varakapteeniksi.
Maajoukkueura.
Kokkola on pelannut kolme nuorten maaottelua.
Pelityyli.
Sami Kapanen kuvaili Kokkolaa KalPan A-nuoria valmentaessaan monipuoliseksi pelaajaksi, joka tuo laatua ja laajuutta joukkueeseen. Kapasen mukaan hän myös omaa ratkaisuvoimaa.
Muuta.
Kokkolan isovelipuoli on olympiavoittaja (Peking 2022) ja SM-liigajoukkue Helsingin IFK:ssa hyökkääjänä pelaava Iiro Pakarinen, joka on pelannut aiemmin myös 135 NHL-ottelua Edmonton Oilersissa. Veljesten serkut Aatu ja Aleksi Hämäläinen ovat pelanneet hyökkääjinä SM-liigatasolla. Aatu pelasi omalla urallaan pudotuspelit mukaan lukien urallaan yli 200 SM-liigaottelua ja hän oli voittamassa Suomen-mestaruutta Turun Palloseurassa vuonna 2010. Aleksi pelaa Ranskassa Ligue Magnusin Rapaces de Gapissa. 
Kokkola valmistui merkonomiksi Savon ammatti- ja aikuisopistosta vuonna 2016.